wickkiey/tamil-wikipedia-chunked huggingface dataset:
# பஞ்சரத்நம்

### திருவாரூர் தியாகராச சுவாமி பஞ்சரத்நம்

:எடுத்துக்காட்டு, பாடல் ஒன்று:
எத்தனைக் கொடுங்குணம் இருந்திடினும் அவைகளை
::எண்ணாமல் ஏழையேனுக்கு
:இரங்கி வரம் அருள்புரிந்திடல் வேண்டும் எவை எனில்
::எழிலார்ந்த கமல மலரை
ஒத்த நின் கழல் இணையை நித்தமும் கண்கள்
::கண்டு ஓயாது களிகூரவும்
:ஓது நின் சீர்த்தியே என் செவிகள் கேட்கவும்
::உன்னையே தலை பணியவும்
பத்தியொடு அரசமலர் கையெடுத்தே பூசை பண்ணிடவும்
::எண்ணினேன் கண்
:பாலனே கையில் கபாலனே சூலனே
::பகரும் ஆரூர் மூலனே
சித்தமுடன் இவை தந்து எனைத் துயர் புரிந்திடும்
::தீவினை தவிர்த்து ஆள்வையே
:தேவிராசற்கு அரிய பூவிராசற்கு எளிய
::தியாகராசக் கடவுளே (5)
# பஞ்சரத்நம்

### திருவாரூர் அல்லியங்கோதையம்மை பஞ்சரத்நம்

:எடுத்துக்காட்டுப் பாடல் ஒன்று:
பூ ஏறு பொழில் புடை உடுத்து ஒளிர் **இபக்காடு**
::பொலியும் **அகிலாண்ட உமை**யாய்ப்
:பொங்கும் **அண்ணாமலை**யில் **உண்ணாமுலை**ப் பெயர்
::புனைந்து அமரும் மா தேவியாய்
நா ஏறு புகழ் பூண்ட **காளத்தி** மா மலையில்
::நன்கு அமரும் ஞானம் முன்னர்
:நண்ணு **பூங்கோதை** எனும் நாம நாயகியுமாய்
::நலம் மலித் திருத் **தில்லை**யில்
பாவேறு **சிவகாம வல்லி**யாய் அடியார்கள்
::பரவு திரு **ஐயாற்றிலே**
:பகர் **அறம் வளர்த்த உமை** ஆகிப் பொலிந்திடும்
::பண்புடையள் நீ அல்லையோ
ஆ எறு பரன் இடத்து அன்னையே என்னை ஆள்
::அன்னையே ஆரூரில் வாழ்
:அல்லியங் கோதை இமை செல்லெனும் கோதை இமை
::அல்லியம் கோதை உமையே
# பஞ்சரத்நம்

## எண்ணிக்கையால் பெயர் பெற்ற சில நூல்கள்

இரட்டைமணி மாலை - இரண்டு வகையான யாப்பமைதி கொண்ட பாடல்களால் படப்படுவது  
மும்மணி மாலை - மூன்று வகையான யாப்பமைதி கொண்ட பாடல்களால் படப்படுவது  
நான்மணி மாலை - நான்கு வகையான யாப்பமைதி கொண்ட பாடல்களால் படப்படுவது  
திரிகடுகம் - 3 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்  
நான்மணிக் கடிகை - 4 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்  
சிறுபஞ்சமூலம் - 5 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்  
பதிகம் - 10 பாடல்கள் கொண்ட நூல்  
5 பாடல்கள் கொண்ட நூல் - பஞ்சரத்ம்
# மிர் யூசுப் அலி கான், மூன்றாம் சலார் ஜங்

**நவாப் மிர் யூசுப் அலி கான், மூன்றாம் சலார் ஜங்** (*Mir Yousuf Ali Khan, Salar Jung III*) (1889-1949), பொதுவாக **மூன்றாம் சலார் ஜங்** என்று அழைக்கப்படும் இவர், ஐதராபாத் மாநிலத்தின் ஓர் பிரபுவும் கலைப் பொருட்கள் சேகரிப்பாளரும் ஆவார். ஏழாவது நிசாம் மிர் ஓசுமான் அலி கான் ஆட்சியின் போது இவர் ஐதராபாத்தின் பிரதமராக பணியாற்றினார். 1912 ஆம் ஆண்டில், தனது இருபத்தி மூன்று வயதில், மகாராஜா சர் கிஷான் பிரசாத்திற்குப் பிறகு பிரதமராகி இரண்டரை ஆண்டுகள் பணியாற்றினார். பைகா குடும்பத்தைச் சேர்ந்த மூன்று உறுப்பினர்களுக்குக் கீழே, ஐதராபாத்து தக்காணப் பிரபுக்களில் நான்காவது மிக உயர்ந்த பதவியை வகித்தார்.
# மிர் யூசுப் அலி கான், மூன்றாம் சலார் ஜங்

## கலைச் சேகரிப்புகள்

இவரது விரிவான கலைச் சேகரிப்புகள் இப்போது ஐதராபாத்தில் உள்ள சலார் ஜங் அருங்காட்சியகத்தில் வைக்கப்பட்டுள்ளது.  
சலார் ஜங் அரிய நினைவுச்சின்னங்கள், கலைப்பொருட்கள், பழங்காலப் பொருட்கள் மற்றும் குரான்கள் உட்பட பல நூல்களின் கையெழுத்துப் பிரதிகளை சேகரிப்பதில் ஆர்வமாக இருந்தார். 35 வருட காலப்பகுதியில் இவர் தனது சொந்த சேமிப்பை இவ்வாறானக் கலைச் சேகரிப்புக்காக செலவிட்டதாக நம்பப்படுகிறது. இந்தியாவின் மூன்று தேசிய அருங்காட்சியகங்களில் ஒன்றான சலார் ஜங் அருங்காட்சியகத்திற்கு 1968 ஆம் ஆண்டு இடமாற்றம் செய்யப்படும் வரை இந்தத் தொகுப்பு இவரது குடும்ப இல்லமான திவான் தேவ்டியில் தனிப்பட்ட முறையில் காட்சிப்படுத்தப்பட்டு வந்தது.
# மிர் யூசுப் அலி கான், மூன்றாம் சலார் ஜங்

## இதனையும் காண்க

- ஐதராபாத் இராச்சியம்
# திவான் தேவ்டி

**திவான் தேவ்டி** (*Dewan Devdi*) ஐதராபாத் இராச்சியத்தில் திவான்களாகப் பணியாற்றிய சலார் ஜங் பிரபுக்களின் அரண்மனையாக இருந்தது. இது ஐதராபாத்தில் சார்மினார் மற்றும் சௌமகல்லா அரண்மனைக்கு அருகில் அமைந்துள்ளது. திவான் என்ற வார்த்தைக்கு பிரதமர் என்று பொருள், மேலும் தேவ்டி என்பது ஐதராபாத்து பிரபுக்களின் மாளிகைகளைக் குறிக்கிறது.  
ஐதராபாத்து மாநிலத்தின் பிரதம மந்திரிகளாகப் சலார் ஜங் குடும்பத்தைச் சேர்ந்த ஐந்து பேர் பணியாற்றினர். நிசாம்களுக்கு திவான் தேவ்டியின் அருகாமை முக்கியமானதாக இருந்தது.  
திவான் தேவ்டியில் சலார் ஜங் அருங்காட்சியகமும் உள்ளது. இந்த அருங்காட்சியகம் 16 டிசம்பர் 1951 அன்று இந்தியாவின் முன்னாள் பிரதமர் ஜவகர்லால் நேருவால் திறக்கப்பட்டது. சலார் ஜங் குடும்ப அரண்மனியிலிருந்த 100 ஆண்டுகள் பழமையான விலைமதிப்பற்ற சேகரிப்பு இங்கு கொண்டுவரப்பட்டது.  
திவான் தேவ்டியில் 78 அறைகள் உள்ளன. இது *ஐனா கானா*, *லக்கட் கோத்தா*, *சினி கானா*, *நிசாம் பாக்* மற்றும் *நூர் காஹால்* போன்ற பல்வேறு கட்டிடங்களைக் கொண்டிருந்தது. அவை இப்போது இல்லை. அரண்மனை நுழைவாயில் மட்டும் இன்றும் உள்ளது.
# அங்கூர் தாமா

அருச்சுனா விருதை வழங்குகிறார்]]  
**அங்கூர் தாமா** (*Ankur Dhama*) இந்தியாவைச் சேர்ந்த ஒரு தடகள விளையாட்டு வீரராவார். இணை-தடகள வீரரான் இவர் நீண்ட தூர ஓட்டப்பந்தயப் போட்டிகளில் இந்தியாவிற்காக விளையாடுகிறார். இவருக்கு 2018 ஆம் ஆண்டு அருச்சுனா விருது வழங்கப்பட்டது.
# அங்கூர் தாமா

## ஆரம்ப கால வாழ்க்கை

அங்கூர் தாமாவுக்கு ஆறு வயதாக இருந்தபோது, ஓலி வண்ணங்களால் நோய்த்தொற்று ஏற்பட்டு பார்வைக் குறைபாடு ஏற்பட்டது. பின்னர், இவர் தில்லிக்குச் சென்றார். அங்கு பார்வையற்றோருக்கான இயேபிஎம் மூத்த மேல்நிலைப் பள்ளியில் படித்தார். செயின்ட் இசுடீபன் கல்லூரியில் வரலாறு பாடம் படிக்கச் சென்றார்.
# அங்கூர் தாமா

## தொழில்

2014 ஆம் ஆண்டு நடைபெற்ற இணை ஆசிய விளையாட்டுப் போட்டியில், ஒரு வெள்ளி மற்றும் இரண்டு வெண்கலப் பதக்கங்களை வென்றார். 2016 ஆம் ஆண்டு நடைபெற்ற இணை ஒலிம்பிக் விளையாட்டுப் போட்டியின் போது காயமடைந்தார். 2022 ஆம் ஆண்டு நடைபெற்ற இணை ஆசிய பாரா விளையாட்டுப் போட்டியில் இரண்டு தங்கப் பதக்கங்களை வென்றார்.
# தைரா மிர் மோமின்

**தைரா மிர் மோமின்**, (*Daira Mir Momin*) **தைரா-இ-மிர் மோமின்** என்றும் அழைக்கப்படுகிறது), இது ஐதராபாத்து பழைய நகரத்தில் அமைந்துள்ள இசுலாமியக் கல்லறை ஆகும்.
# தைரா மிர் மோமின்

## வரலாறு

இது 16 ஆம் நூற்றாண்டில் குதுப் ஷாஹிகளின் காலத்தில் கோல்கொண்டா சுல்தானகத்தின் அமைச்சராகவும் ஐதராபாத்து நகரின் திட்டமிடுபவராகவும் இருந்த மிர் மோமின் அஸ்தராபாடியின் கல்லறையைச் சுற்றி நிறுவப்பட்டது. கர்பலாவிலிருந்து ஒட்டகம் சுமக்கும் அளவு கனமான மண்ணைக் கொண்டு வந்து கல்லறை முழுவதும் தூவுமாறு கட்டளையிட்டதாகக் கூறப்படுகிறது.  
தற்போது கல்லறை மோசமான நிலையில் உள்ளது. மேலும், பல சட்டவிரோத கட்டுமானங்களால் ஆக்கிரமிக்கப்பட்டுள்ளது.
# தைரா மிர் மோமின்

## குறிப்பிடத்தக்க புதைகுழிகள்

- மீர் மோமின் அஸ்தராபாடி
# தைரா மிர் மோமின்

## குறிப்பிடத்தக்க புதைகுழிகள்

### மிர் மோமின் கல்லறை

கல்லறையின் மையத்தில் அமைந்துள்ள மிர் மோமின் புதைகுழியில் பல பாரசீக கல்வெட்டுகள் உள்ளன.
# மிர் ஆலம்

**மிர் ஆலம்** (*Mir Alam*) 1804 முதல் 1808 இல் இறக்கும் வரை ஐதராபாத் நிசாம் ஐதராபாத்து மாநிலத்தின் பிரதமராகப் பணியாற்றிய ஓர் பிரபு ஆவார். சலார் ஜங் குடும்பத்தைச் சேர்ந்தவர். முதலாம் சலார் ஜங்கின் தாத்தா ஆவார். இவர்  
ஐதராபாத்து மாநிலத்தின் மூன்றாவது நிசாமின் ஆட்சிக் காலத்தில் மிர் ஆலம் ஏரி ஒன்று உருவாக்கப்பட்டு மாநிலத்தின் பிரதம மந்திரியாக இருந்த (1804 - 1808) மிர் ஆலம் பகதூரின் பெயரிடப்பட்டது. மிர் ஆலம் 1804 சூலை 20 அன்று இந்த ஏரிக்கு அடித்தளம் அமைத்தார். இது சுமார் இரண்டு ஆண்டுகளில் 1806 சூன் 8 அன்று நிறைவடைந்தது.
# மிர் ஆலம்

## இறப்பு

இவர் தொழுநோயால் பாதிக்கப்பட்டு ஐதராபாத்தில் இறந்தார்.
# நிலிமா கோசு

நிலிமா கோசு 1952 ஆம் ஆண்டு கோடைகால ஒலிம்பிக்கில் இரண்டு போட்டிகளில் பங்கேற்றபோது அவருக்கு 17 வயதுதான். 100 மீட்டரில் அவர் முதல் சுற்று போட்டியில் ஓடினார் அணி வீராங்கனையான மேரி டிசோசா 9ஆவது சுற்றில் ஓடினார். எனவே நிலிமா கோசு ஒலிம்பிக்கு போட்டியில் ஓடிய முதல் இந்திய பெண் தடகள வீராங்கனை என்ற சிறப்பை பெற்றார். அப்போட்டியில் பந்தய தூரத்தை 13.80 வினாடிகளில் கடந்து கடைசியாக வந்ததால், இவர் அடுத்த சுற்றுக்குத் தகுதி பெறவில்லை. சில நாட்களுக்குப் பிறகு, நிலிமா கோசு 80 மீட்டர் தடை தாண்டும் ஓட்டத்தில் போட்டியிட்டார். தனது சுற்றில் ஓடிய பேன்னி பிளாங்கர்சு -கோயனை விட இரண்டு வினாடிகள் பின்தங்கி ஐந்தாவது இடத்தையே பிடித்தார்.
# 2024 அருணாசலப் பிரதேச சட்டப் பேரவைத் தேர்தல்

**2024 அருணாசலப் பிரதேச சட்டப் பேரவைத் தேர்தல்**, 2024 இந்திய நாடாளுமன்றத் தேர்தலுடன் 19 ஏப்ரல் 2024ம் ஆண்டில் அருணாசலப் பிரதேச சட்டப் பேரவை நடைபெற்றது. பிறகு ஜூன் 02 இல் வாக்கு எண்ணிக்கை நடைபெற்றது..இத்தேர்தலில் மீண்டும் பாரதிய ஜனதா கட்சி தனிப்பெரும்பான்மையுடன் ஆட்சி அமைத்தது.
# 2024 அருணாசலப் பிரதேச சட்டப் பேரவைத் தேர்தல்

## பின்னணி

அருணாசலப் பிரதேச சட்டப் பேரவையின் பதவிக்காலம் 2 சூன் 2024 உடன் முடிய உள்ளது. ஏப்ரல் 2019ல் இறுதியாக அருணாச்சலப் பிரதேச சட்டமன்றத்திற்கு தேர்தல் நடைபெற்று, பெமா காண்டு தலைமையில், பாரதிய ஜனதா கட்சி ஆட்சி அமைத்தது.
# 2024 அருணாசலப் பிரதேச சட்டப் பேரவைத் தேர்தல்

## தேர்தல் அட்டவணை

| தேதி | நிகழ்வு |  |
| --- | --- | --- |
| 20 மார்ச் 2024 | மனுத்தாக்கல் ஆரம்பம் |  |
| 27 மார்ச் 2024 | மனுத்தாக்கல் முடிவு |  |
| 28 மார்ச் 2024 | வேட்புமனு ஆய்வு ஆரம்பம் |  |
| 30 மார்ச் 2024 | வேட்புமனு திரும்பப் பெற கடைசி நாள் |  |
| 19 ஏப்ரல் 2024 | வாக்குப்பதிவு |  |
| 04 ஜூன் 2024 | வாக்கு எண்ணிக்கை மற்றும் முடிவுகள் அறிவிப்பு | } |
# 2024 அருணாசலப் பிரதேச சட்டப் பேரவைத் தேர்தல்

## கட்சிகளும், கூட்டணிகளும்

| பாரதிய ஜனதா கட்சி | பெமா காண்டு | 60 |
| --- | --- | --- |
| தேசிய மக்கள் கட்சி | தங்கவங் வாகம் | 20 |
| இந்திய தேசிய காங்கிரசு | நபம் துக்கி | 19 |
| தேசியவாத காங்கிரஸ் கட்சி | லிக்கா சாயா | 14 |
| அருணாச்சல மக்கள் கட்சி | காஃபா பெங்கியா | 11 |
# 2024 அருணாசலப் பிரதேச சட்டப் பேரவைத் தேர்தல்

## தேர்தலுக்கு பிந்தைய கருத்துக் கணிப்பு

| நிறுவனம் | பாஜக | இதேக | பிற | முன்னணி |
| --- | --- | --- | --- | --- |
| ஆக்சிசு அமி இந்தியா | 44-51 | 1-4 | 4-12 |  |
# 2024 அருணாசலப் பிரதேச சட்டப் பேரவைத் தேர்தல்

## தேர்தல் முடிவுகள்

### கட்சிவாரியாக

| வாக்குகள் | % | ±pp | போட்டியிட்ட இடங்கள் | வெற்றிப்பெற்ற இடங்கள் | **+/−** |  |
| --- | --- | --- | --- | --- | --- | --- |
| பாரதிய ஜனதா கட்சி | 332,773 | 54.57% | 3.71 | 60 | 46 | 5 |
| தேசிய மக்கள் கட்சி | 98,254 | 16.11% | 1.55 | 20 | 5 |  |
| தேசியவாத காங்கிரசு கட்சி | 63,630 | 10.43% | 10.43 | 14 | 3 | 3 |
| அருணாச்சலப் பிரதேச மக்கள் கட்சி | 44,176 | 7.24% | 5.51 | 11 | 2 | 1 |
| இந்திய தேசிய காங்கிரசு | 33,877 | 5.56% | 11.29 | 20 | 1 | 3 |
| பிற கட்சிகள் | 32,103 | 5.26% | 5 | 0 | 7 |  |
| சுயேச்சை | 14 | 3 |  |  |  |  |
| நோட்டா | 4,010 | 0.66 |  |  |  |  |
# 2024 அருணாசலப் பிரதேச சட்டப் பேரவைத் தேர்தல்

## தேர்தல் முடிவுகள்

### மாவட்டவாரியாக முடிவுகள்

| பாஜக | இதேகா | தேமக | பிற |
| --- | --- | --- | --- |
# 2024 அருணாசலப் பிரதேச சட்டப் பேரவைத் தேர்தல்

## தேர்தல் முடிவுகள்

### Results by constituency

| No. | Name | Candidate | Party | Votes | % | Candidate | Party | Votes | % |
| --- | --- | --- | --- | --- | --- | --- | --- | --- | --- |
| Tawang
! 1 | Lumla | Tsering Lhamu | 5,040 | 58.51 | Jampa Thirnly Kunkhap | 3,509 | 40.74 | 1531 |  |
| West Kameng
! 4 | Dirang | Phurpa Tsering | 7430 | Yeshi Tsewang | 6228 | 1202 |  |  |  |
| Bichom
! 8 | Bameng | Kumar Waii | 6554 | Doba Lamnio | 5919 | 635 |  |  |  |
| East Kameng
! 9 | Chayangtajo | Hayeng Mangfi | 8,809 | Kompu Dolo | 2,124 | 40.74 | 6,685 |  |  |
| Pakke-Kessang
! 12 | Pakke-Kessang | Biyuram Wahge | 3933 | Techi Hemu | 3120 | 813 |  |  |  |
| Papum Pare
! 13 | Itanagar | Techi Kaso | Elected unopposed |  |  |  |  |  |  |
| Keyi Panyor
! 16 | Yachuli | Toko Tatung | 8285 | Taba Tedir | 8027 | 228 |  |  |  |
| Lower Subansiri
! 17 | Ziro-Hapoli | Hage Appa | Elected unopposed |  |  |  |  |  |  |
| Kra-Daadi
! 18 | Palin | Balo Raja | 10,029 | Mayu Taring | 4,989 | 5,040 |  |  |  |
| Kurung Kumey
! 19 | Nyapin | Tai Nikio | 7896 | Tadar Mangku | 6714 | 1182 |  |  |  |
| Kra-Daadi
! 20 | Tali | Jikke Tako | Elected unopposed |  |  |  |  |  |  |
| Kurung Kumey
! 21 | Koloriang | Pani Taram | 11594 | Kahfa Bengia | 1044 | 10550 |  |  |  |
| Upper Subansiri
! 22 | Nacho | Nakap Nalo | 5415 | Tanga Byaling | 4042 | 1373 |  |  |  |
| Kamle
! 25 | Raga | Rotom Tebin | 8791 | Ajay Murtem | 5857 | 2934 |  |  |  |
| Upper Subansiri
! 26 | Dumporijo | Rode Bui | 6400 | Tabe Doni | 4809 | 1591 |  |  |  |
| West Siang
! 27 | Liromoba |  |  |  |  |  |  |  |  |
| Lower Siang
! 28 | Likabali |  |  |  |  |  |  |  |  |
| Lepa Rada
! 29 | Basar | Nyabi Jini Dirchi | 9174 | Gokar Basar | 7383 | 1791 |  |  |  |
| West Siang
! 30 | Along West | Topin Ete | 7629 | Nyamo Ete | 5678 | 1951 |  |  |  |
| Siang district
! 32 | Rumgong |  |  |  |  |  |  |  |  |
| Shi Yomi
! 33 | Mechuka |  |  |  |  |  |  |  |  |
| Upper Siang
! 34 | Tuting-Yingkiong |  |  |  |  |  |  |  |  |
| Siang district
! 35 | Pangin |  |  |  |  |  |  |  |  |
| Lower Siang
! 36 | Nari-Koyu |  |  |  |  |  |  |  |  |
| East Siang
! 37 | Pasighat West |  |  |  |  |  |  |  |  |
| Upper Siang
! 40 | Mariyang-Geku |  |  |  |  |  |  |  |  |
| Dibang Valley
! 41 | Anini | Mopi Mihu | 2711 | Eri Tayu | 1538 | 1173 |  |  |  |
| Lower Dibang Valley
! 42 | Dambuk |  |  |  |  |  |  |  |  |
| Lohit
! 44 | Tezu |  |  |  |  |  |  |  |  |
| Anjaw
! 45 | Hayuliang | Dasanglu Pul | Elected unopposed |  |  |  |  |  |  |
| Namsai
! 46 | Chowkham | Chowna Mein | Elected unopposed |  |  |  |  |  |  |
| Changlang
! 49 | Bordumsa-Diyun | Nikh Kamin | 10497 | Somlung Mossang | 9145 | 1352 |  |  |  |
| Tirap
! 54 | Namsang |  |  |  |  |  |  |  |  |
| Longding
! 58 | Kanubari |  |  |  |  |  |  |  |  |
# 2024 அருணாசலப் பிரதேச சட்டப் பேரவைத் தேர்தல்

## இதனையும் காண்க

- 2024 மக்களவைத் தேர்தல்
- 2024 இந்திய சட்டமன்றத் தேர்தல்கள்
- 2024 ஆந்திரப் பிரதேச சட்டப் பேரவைத் தேர்தல்
- 2024 ஒடிசா சட்டமன்றத் தேர்தல்
# 2024 ஒடிசா சட்டமன்றத் தேர்தல்

**2024 ஒடிசா சட்டமன்றத் தேர்தல்** (*next Odisha Legislative Assembly election*), இந்தியாவின் ஒடிசா மாநிலத்தின் 114 தொகுதிகளைக் கொண்ட சட்டப் பேரரவைக்கு சூன் 2024ல் பொதுத்தேர்தல் நடத்த திட்டமிடப்பட்டுள்ளது.
# 2024 ஒடிசா சட்டமன்றத் தேர்தல்

## பின்னணி

தற்போதைய ஒடிசா சட்டமன்றத்தின் பதவிக்காலம் 24 சூன் 2024 உடன் முடிவடைகிறது. 2019ல் ஒடிசா சட்டப் பேரரவைத் தேர்தலில் பிஜு பட்நாயக் தலைமையிலான பிஜு ஜனதா தளம் பெரும்பான்மையான சட்டப்பேரரவைத் தொகுதிகளைக் கைப்பற்றி ஆட்சி அமைத்தது. முதலமைச்சராக நவீன் பட்நாய்க் தேர்வு செய்யப்பட்டார்.
# 2024 ஒடிசா சட்டமன்றத் தேர்தல்

## தேர்தல் அட்டவணை

| I | II | III | IV |  |
| --- | --- | --- | --- | --- |
| மனுத்தாக்கல் ஆரம்பம் | 18 ஏப்ரல் | 26 ஏப்ரல் | 29 ஏப்ரல் | 07 மே |
| மனுத்தாக்கல் முடிவு | 25 ஏப்ரல் | 03 மே | 06 மே | 14 மே |
| வேட்புமனு ஆய்வு ஆரம்பம் | 26 ஏப்ரல் | 04 மே | 07 மே | 15 மே |
| வேட்புமனு திரும்பப் பெற கடைசி நாள் | 29 ஏப்ரல் | 06 மே | 09 மே | 17 மே |
| **தேர்தல் நடக்கும் நாட்கள்** | **13 மே 2024** | **20 மே 2024** | **25 மே 2024** | **01 ஜூன் 2024** |
| **வாக்கு எண்ணிக்கை** | **4 ஜூன் 2024** | } |  |  |
# 2024 ஒடிசா சட்டமன்றத் தேர்தல்

## கட்சிகளும், கூட்டணிகளும்

| பிஜு ஜனதா தளம் | நவீன் பட்நாய்க் | *TBD* |
| --- | --- | --- |
| பாரதிய ஜனதா கட்சி | ஜெயநாராயணன் மிஸ்ரா | *147* |
| இந்திய தேசிய காங்கிரசு | சரத் பட்டான்நாயக் | *TBD* |
| இந்தியப் பொதுவுடமைக் கட்சி (மார்க்சிஸ்ட்) | அலி கிசோர் பட்நாயக் | TBD |
| இந்தியப் பொதுவுடமைக் கட்சி | அபய சாகும் | *TBD* |
# 2024 ஒடிசா சட்டமன்றத் தேர்தல்

## இதனையும் காண்க

- 2024 அருணாச்சலப் பிரதேச சட்டமன்றத் தேர்தல்
- 2024 ஆந்திரப் பிரதேச சட்டப் பேரவைத் தேர்தல்
- 2024 மக்களவைத் தேர்தல்
- 2024 இந்திய சட்டமன்றத் தேர்தல்கள்
# நிக்டிபோலசு

**நிக்டிபோலசு** (*Nyctipolus*) என்பது கேப்ரிமுல்கிடே குடும்பத்தில் உள்ள பக்கி பறவைகளின் பேரினமாகும். இது பின்வரும் இரண்டு சிற்றினங்களைக் கொண்டுள்ளது. இவை இரண்டும் முன்பு கேப்ரிமுல்கசு பேரினத்தில் ஒதுக்கப்பட்டன.
| *நிக்டிபோலசு நைக்ரிசென்சு* | கருப்பு பக்கி | பிரேசில், பொலிவியா, கொலம்பியா, எக்குவடோர், பிரெஞ்சு கயானா, கயானா, பெரு, சுரினாம் மற்றும் வெனிசுலா |
| --- | --- | --- |
| *நிக்டிபோலசு கிருண்டினேசியசு* | குள்ள பக்கி | பிரேசில் |
# இரஞ்சித் சிங் (தடகள வீரர்)

**இரஞ்சித் சிங்** (*Ranjit Singh (athlete)*) இந்தியாவைச் சேர்ந்த ஒரு தடகள விளையாட்டு வீரராவார். 1957 ஆம் ஆண்டு நவம்பர் மாதம் 25 ஆம் நாளன்று வடமேற்கு இந்தியாவின் கிழக்கு பஞ்சாப் மாநிலத்தில் ஆனந்த்புர் சாகிப் மாவட்டம் இயிந்துவாரி கிராமத்தில் இவர் பிறந்தார்.  
1977 ஆம் ஆண்டு முதல் 1992 ஆம் ஆண்டு வரை இந்திய இராணுவத்தின் மகர் படைப்பிரிவில் பணியாற்றினார். இந்திய நடைப்பந்தய வீரரான இவர் 1980 ஆம் ஆண்டு நடைபெற்ற கோடைகால ஒலிம்பிக்கு போட்டியில் ஆண்களுக்கான 20 கிலோமீட்டர் நடைப் போட்டியில் பங்கேற்று 80 பங்கேற்பாளர்களில் 18 ஆவது இடத்தைப் பிடித்தார்.  
1981 ஆம் ஆண்டு சப்பான் நாட்டின் டோக்கியோ நகரத்தில் நடைபெற்ற ஆசிய தடகள வெற்றியாளர் போட்டியில் இரஞ்சித்து சிங் வெள்ளிப் பதக்கம் வென்றார். இந்திய இராணுவத்தில் மூன்று முறை தேசிய வெற்றியாளராகவும் திகழ்ந்தார்.
# நரேந்தர் இரன்பீர்

**நரேந்தர் இரன்பீர்** (*Narender Ranbir*) இந்தியாவைச் சேர்ந்த ஒரு தடகள விளையாட்டு வீரராவார். 1989 ஆம் ஆண்டு சூலை மாதம் 10 ஆம் தேதியன்று இவர் பிறந்தார். இணை ஒலிம்பிக்கு போட்டிகளில் இந்தியாவின் சார்பாக இவர் ஈட்டி எறிதல் வீரராக விளையாடி வருகிறார். எப்44 வகையிலான ஈட்டி எறிதல் போட்டிகளில் நரேந்தர் பங்கேற்கிறார். பிரேசில் நாட்டின் இரியோ டி செனிரோவில் நடந்த 2016 ஆம் ஆண்டு இணை ஒலிம்பிக் விளையாட்டுப் போட்டிகளில் விளையாட தேர்ந்தெடுக்கப்பட்டார். இந்தியாவுக்காக பதக்கம் வெல்லும் இவரது தேடலுக்கு முன்னதாக இணை விளையாட்டு வெற்றியாளர்கள் திட்டத்தின் கீழ் கோ சுபோர்ட்சு அறக்கட்டளை இவருக்கு ஆதரவளித்தது.
# நரேந்தர் இரன்பீர்

## ஆரம்ப வாழ்க்கை மற்றும் பின்னணி

நரேந்தருக்கு பிறவியிலேயே இடது காலில் குறைபாடு இருந்துள்ளது. ஆரம்பத்தில் ஓட்டப்பந்தய வீரராக இருந்த நரேந்தர், நாள்பட்ட முதுகுப் பிரச்சனைகளால் தடகளப் போட்டிகளைக் கைவிட வேண்டியிருந்தது. விளையாட்டின் மீதான ஆர்வம் அவரை ஈட்டி எறிதலுக்கு விரைவாக மாறியது.
# நரேந்தர் இரன்பீர்

## தொழில்

ஈட்டி எறிதலுக்குப் பிறகு, நரேந்தர் தொடர்ந்து உயர்ந்த மட்டத்தில் செயல்பட்டு வருகிறார். 2012 ஆம் ஆண்டு இலண்டன் நகரத்தில் நடைபெற்ற இணை ஒலிம்பிக்கு போட்டிகளில் ஆறாவது இடத்தைப் பிடித்தார், அதன் பிறகு இவர் இலியோனில் நடந்த உலக வெற்றியாளர் பதக்கத்தைத் தவறவிட்டு நான்காவது இடத்தைப் பிடித்தார். நரேந்தரின் சிறந்த ஆட்டம் 2014 ஆம் ஆண்டு இஞ்சியோனில் நடந்த இணை ஆசிய விளையாட்டுப் போட்டியில் வெள்ளிப் பதக்கத்தை வென்றதாகும்.
# நரேந்தர் இரன்பீர்

## சாதனைகள்

*இணை ஒலிம்பிக்கு*
| - | 2012 | இலண்டன் | ஈட்டி | 49.50 | **6ஆவது நிலை** |  |
| --- | --- | --- | --- | --- | --- | --- |
| - | 2016 | இரியோ டி செனிரோ | ஈட்டி | 53.79 | **6 ஆவது நிலை** | } |
*உலக வெற்றியாளர்*
| - | 2017 | இலண்டன் | ஈட்டி | 51.07 | **8ஆவது நிலை** | } |
| --- | --- | --- | --- | --- | --- | --- |
# கைட்ரோப்சாலிசு

***கைட்ரோப்சாலிசு*** (*Hydropsalis*) என்பது கேப்ரிமுல்கிடே குடும்பத்தில் உள்ள பக்கிகளின் பேரினமாகும். புதிய உலகின் வெப்பமண்டல மற்றும் மிதவெப்ப மண்டல பகுதிகளில் இதன் சிற்றினங்கள் பரவலாக காணப்படுகின்றன.
# கைட்ரோப்சாலிசு

## வகைப்பாட்டியல்

*கைட்ரோப்சாலிசு* பேரினமானது 1832-ல் செருமனிய இயற்கை ஆர்வலர் ஜோஹன் ஜார்ஜ் வாக்லரால் அறிமுகப்படுத்தப்பட்டது. இதன் மாதிரி இனங்கள் ஜார்ஜ் ராபர்ட் கிரே என்பவரால் 1855ஆம் ஆண்டில் *கேப்ரிமுல்கசு பர்சிபர்* வைலோட் 1817 என நியமிக்கப்பட்டது. இந்த உயிரலகு இப்போது கத்தரிக்கோல்-வால் பக்கி (*கைட்ரோப்சலிசு டார்குவாட்டா*) துணையினமாகக் கருதப்படுகிறது. பழங்கால கிரேக்க *கைட்ரோ-* அதாவது "தண்ணீர்-" மற்றும் "இணை கத்தரிக்கோல்" என்று பொருள்படும் *ப்சாலிசு* உடன் இந்த பேரினத்தின் பெயர் இணைக்கப்பட்டுள்ளது.  
இந்த பேரினத்தில் நான்கு சிற்றினங்கள் உள்ளன:  
- ஏணி-வால் பக்கி (*கைட்ரோப்சாலிசு க்ளைமாகோசெர்கா*)
- கத்தரிக்கோல்-வால் பக்கி (*கைட்ரோப்சாலிசு டார்குவாட்டா*)
- புள்ளி வால் பக்கி (*கைட்ரோப்சாலிசு மாகுலிகாடசு*)
- வெள்ளை வால் பக்கி (*கைட்ரோப்சாலிசு கேயெனென்சிசு*)
# சாளுக்கிய சிவன் கோயில்

**சாளுக்கிய சிவன் கோயில்** (*Chalukya Shiva Temple*, முன்னர் லாட் கான் கோயில் என்று அழைக்கப்பட்டது) என்பது இந்தியாவின், கருநாடக மாநிலத்தின் அய்கொளெ என்ற இடத்தில் உள்ள நினைவுச்சின்னங்களின் குழுவில் அமைந்துள்ள ஒரு கோயில் ஆகும். இது சிவனுக்காக கட்டப்பட்ட ஒரு பழமையான இந்துக் கோயில்களில் ஒன்றாகும். இது முன்பு ஏழு அல்லது எட்டாம் நூற்றாண்டைச் சேர்ந்ததாக கருதப்பட்டது. ஆனால் இப்போது இது சுமார் ஐந்தாம் நூற்றாண்டைச் சேர்ந்ததாக இருக்கலாம் என கருத்தபடுகிறது. இது அய்கொளெ துர்க்கை கோயிலுக்கு தெற்கே அமைந்துள்ளது.
# சாளுக்கிய சிவன் கோயில்

## கட்டமைப்பு

இக் கோயில் ஆரம்பகால மரத்தினாலான கோயில் மாதிரியைக் கொண்டுள்ளதற்கான தெளிவான அறிகுறிகளைக் கொண்டுள்ளது. அவ்வாறான மரக் கோயில்கள் எதுவுமே தற்போது எஞ்சியில்லை. மண்டபத்தின் கூரையின் கட்டுமானம் இதற்கு எடுத்துக்காட்டாக உள்ளது. இக்கோயில் *கருவறை<nowiki/>யையும்* அதன் முன் ஒரு மண்டபமும், கருவறையைச் சுற்றி வருவதற்காக மூடப்பட்ட பாதையும் உள்ளது.  
முதலில் இது விஷ்ணுவிற்கு கட்டபட்டது, இப்போது கருவறையில் நந்தியுடன் கூடிய சிவலிங்கம் உள்ளது. பஞ்சயாதனம் பாணியில் இந்தக் கோயில் கட்டப்பட்டுள்ளது, இது கோயில் கட்டுமானத்தில் ஆரம்பகால சோதனை முயற்சியைக் குறிக்கிறது. செவ்வக அமைப்பில் தொடங்கி சதுர வடிவில் முடிவடைவது இக்கோயிலின் சிறப்பு ஆகும். மரத்தினிலான கட்டுமான வடிவமைப்பின் அடிப்படையில், சதுர மற்றும் செவ்வக்க் கட்டுமானமானது செங்குத்துச் சரிவு கொண்ட கூரையைக் கொண்டுள்ளது, இது மரக் கட்டுமானத்தைத் தழுவி கல் கட்டுமானத்தை கொண்டுவந்ததைக் காட்டுவதாகும்.  
*மகா மண்டபத்தின்* தூண்களுக்கு இடையில் வெளிப்புறமாக பெரிய சாளரங்கள் அமைக்கபட்டுள்ளன. *மகா மண்டபத்தின்* மேலே உள்ள கூரையானது வடஇந்தியாவில் சிகரங்கள் மற்றும் தென்னிந்திய விமானங்கள் ஆகியவற்றின் எதிர்கால வடிவ பரிணாமத்தைக் காட்டும் துவக்கக்கால அமைப்பைக் காட்டுவதாக அமைந்துள்ளது.
# மனித உரிமைகளுக்கான மையம்

**மனித உரிமைகளுக்கான மையம்** (*The Center for Civil Liberties*) என்பது உக்ரேனிய வழக்கறிஞர் ஒலெக்சாண்ட்ரா மட்விச்சுக் தலைமையில் தொடங்கப்பட்ட ஒரு உக்ரேனிய மனித உரிமைகள் அமைப்பாகும். இது உக்ரைன் அரசாங்கத்தை மேலும் ஜனநாயகமாக்குவதற்கு அழுத்தம் கொடுக்கும் நோக்கத்துடன் தொடங்கப்பட்டது. இந்த அமைப்புக்கு அலெசு பிலியாத்சுக்கி மற்றும் உருசிய அமைப்பான மெமோரியல் ஆகியவற்றுடன் இணைந்து 2022-ஆம் ஆண்டு அமைதிக்கான நோபல் பரிசு வழங்கப்பட்டது.
# மனித உரிமைகளுக்கான மையம்

## வரலாறு

குடிமை உரிமைகளுக்கான மையம், 30 மே 2007 அன்று உக்ரைனில் உள்ள கீவ் நகரில் நிறுவப்பட்டது. இந்த அமைப்பு உக்ரைனை மேலும் ஜனநாயகமாக்குவதற்கும் உக்ரைனில் சட்ட அமலாக்கம், பாதுகாப்பு மற்றும் நீதித்துறையின் பொதுக் கட்டுப்பாட்டை மேம்படுத்துவதற்குமான ஒரு முயற்சியில் சட்ட திருத்தங்களை அறிமுகப்படுத்துவதில் ஈடுபட்டுள்ளது. உருசியா, தனது நாட்டுடன் இணைக்கப்பட்ட கிரிமியா மற்றும் தொன்பாஸ் ஆகிய நாடுகளில் சட்டவிரோதமாக சிறையில் அடைக்கப்பட்டவர்களை விடுவிப்பதற்கான சர்வதேச பிரச்சாரங்களையும் இந்த அமைப்பு தொடங்கியது.  
2022 உக்ரைன் மீதான உருசியாவின் படையெடுப்பைத் தொடர்ந்து, குடிமை உரிமைகளுக்கான மையம் போரின் போது நடந்த உருசியப் போர்க்குற்றங்களை ஆவணப்படுத்தத் தொடங்கியது. நோர்வே நோபல் குழு 2022 ஆம் ஆண்டில், "குற்றவாளிகள் தங்கள் போர்க் குற்றங்களுக்கு பொறுப்பேற்பதில் ஒரு முன்னோடி பாத்திரத்தை வகிக்கிறது" என்று கூறியது.
# மனித உரிமைகளுக்கான மையம்

## நோபல் பரிசு

7 அக்டோபர் 2022 அன்று, அலெசு பிலியாத்சுக்கி மற்றும் உருசிய அமைப்பான மெமோரியல் ஆகியவற்றுடன் இணைந்து 2022 ஆம் ஆண்டிற்கான அமைதிக்கான நோபல் பரிசு இந்த குடிமை உரிமைகளுக்கான மையத்திற்கு வழங்கப்பட்டது. உக்ரேனிய குடிமகன் அல்லது அமைப்புக்கு வழங்கப்பட்ட முதல் நோபல் பரிசு இதுவாகும். 8 அக்டோபர் 2022 அன்று நடந்த செய்தியாளர் சந்திப்பின் போது, குடிமை உரிமைகளுக்கான மையத்தின் தலைவர் ஒலெக்ஸாண்ட்ரா மட்விச்சுக், நோபல் பரிசை வென்றதற்கு உக்ரேனிய அரசுத் தலைவர் வலோதிமிர் செலேன்சுக்கி அல்லது வேறு எந்த (உக்ரேனிய) அரசாங்க அதிகாரியோ வாழ்த்தவில்லை என்று வருத்தப்பட்டார்.  
நவம்பர் 2022 இல் ஒலெக்சாண்ட்ரா மட்விச்சுக் உக்ரைனில் உள்ள ஆக்கிரமிக்கப்பட்ட பிரதேசங்களை விடுவிக்க உக்ரைனுக்கு ஆயுதங்களை வழங்க நாடுகளுக்கு அழைப்பு விடுத்தார். இது உருசிய கூட்டமைப்பால் செய்யப்படும் நீண்டகால குற்றங்களைத் தடுக்க சிறந்த வழியாகும்.
# நசிருதின் நசரத் சா

**நசிர் உத்-தின் நசரத் சா** ( *Nāsir ad-Dīn Naṣrat Shāh*) (1519-1533), **நுசரத் சா** என்றும் அழைக்கப்படும் இவர், உசைன் ஷாஹி வம்சத்தைச் சேர்ந்த வங்காளத்தின் இரண்டாவது சுல்தான் ஆவார். இவர் தனது தந்தை அலாவுதீன் உசைன் சாவின் விரிவாக்கக் கொள்கைகளைத் தொடர்ந்தார். ஆனால் கி.பி.1526 வாக்கில், காக்ரா போரில் முகலாய ஆட்சியை எதிர்த்துப் போராட வேண்டியிருந்தது. அதே நேரத்தில், இவரது ஆட்சியும் அகோம் இராச்சியத்தின் கைகளில் வீழ்ந்தது. அலாவுதீன் உசைன் சா மற்றும் நசரத் சா ஆகியோரின் ஆட்சிகள் பொதுவாக வங்காள சுல்தானகத்தின் "பொற்காலம்" என்று கருதப்படுகிறது.  
இவர், கி.பி 1526 இல் கௌடாவில் பரோ சோனா பள்ளி வாசலைக் கட்டினார். 8 இது இந்தியத் தொல்லியல் ஆய்வகத்தால் பாதுகாக்கப்பட்ட நினைவுச் சின்னங்களில் ஒன்றாகும்.
# நசிருதின் நசரத் சா

## ஆரம்ப வாழ்க்கை மற்றும் பின்னணி

நசரத் வங்காள சுல்தானகத்தில் ஒரு பிரபுத்துவ சுன்னி இசுலாம் குடும்பத்தில் பிறந்தார். இவரது தந்தை அலாவுதீன் உசைன் சா உசைன் ஷாஹி வம்சத்தின் முதல் சுல்தான் ஆவார். இவருக்கு பதினெட்டு மகன்களும் மற்றும் பதினொரு மகள்களும் பிறந்தனர். நசரத்தின் உடன்பிறந்தவர்களில் தன்யால் மற்றும் கியாசுதீன் மக்மூத் சா
ஆகியோர் அடங்குவர்.  
நசரத் சா அண்டை நாடான தில்லி சுல்தானகத்தின் பஷ்தூன் ஆட்சியாளராக இருந்த இப்ராகிம் லௌதியின் மகளை மணந்தார்.
# நசிருதின் நசரத் சா

## ஆட்சி

1519 இல் தனது தந்தையின் மரணத்திற்குப் பிறகு, நசரத் நசிருதீன் அரியணை ஏறினார். தனது தந்தையின் கொள்கைகளைப் பின்தொடர்ந்த இவர் தனது ஆட்சியின் ஆரம்பத்தில் சுல்தானகப் பிரதேசத்தை விரிவுபடுத்தினார். இந்த சமயத்தில் கலிபதாபாத் ஒரு முக்கியமான நாணயம் அச்சடிக்கும் நகரமாக உருவெடுத்தது. பாபுர் இந்தியாவின் மீது படையெடுத்ததைத் தொடர்ந்து, லௌதி வம்சத்தின் மக்மூத் லோடி மற்றும் அவரது ஆப்கானிய கூட்டாளிகள் பாதுகாப்புக்காக வங்காளத்திற்குத் தப்பி வந்தனர். 1527 இல், முகலாய ஆட்சியைப் பற்றிய நசரத் சாவின் அணுகுமுறையைக் கண்டறியவும், வங்காளத்தைப் பற்றிய சில தகவல்களைச் சேகரிக்கவும் பாபுர் ஒரு தூதரை வங்காளத்திற்கு அனுப்பினார். நசரத் சா தூதருக்கு பதிலளிக்காமல் அவரை சிறையில் அடைத்தார். இருப்பினும், நசரத் சா பின்னர் சமாதான ஒப்பந்தம் மேற்கொண்டு பாபுருக்கு பரிசுகளை அனுப்பி தூதரை விடுவித்தார். இதனால் மகிழ்ச்சி அடைந்த பாபுர் நசரத்தை இந்திய துணைக் கண்டத்தின் சிறந்த ஆட்சியாளர்களில் ஒருவராக விவரித்துப் பாராட்டினார். வங்காள இராணுவத்தையும் மற்றும் கடற்படையையும் பாராட்டினார். மேலும் வங்காளத் தலைவரின் விசுவாசத்தையும் அங்கீகரித்தார்.
# நசிருதின் நசரத் சா

## காக்ரா போர்

ஆப்கானியர்களால் துன்புறுத்தப்பட்ட பிறகு, முகலாயர்கள் அவர்களுக்கும் அவர்களது வங்காளக் கூட்டாளிகளுக்கும் எதிராக போரை அறிவித்தனர். வழியில் ஆப்கானியர்களைத் தோற்கடிக்க முயன்ற முகலாயர்கள் வங்காளத்தை நோக்கித் திரும்பினர். பாபுர் படைகளை பக்சரில் நிறுத்துவதற்கு முன் மிதிலை பிரதேசத்தைக் கட்டுப்படுத்தினார். அங்கு காக்ராவின் கரையில் முகாமிட்டிருந்த துருப்புக்களை வெளியேற்றுமாறு வங்காளத்தை கேட்டுக் கொண்டார். நசரத் சாவின் மறுப்பு காக்ரா போருக்கு வழிவகுத்தது. 6 மே 1529 அன்று முகலாயர்கள் ஆப்கானியர்கள் மற்றும் வங்காளிகளுடன் போரிட்டனர். இதில் முகலாயப் பேரரசு வெற்றி பெற்றது. அவர்கள் வங்காளத்தில் ஊடுருவாவிட்டாலும் பீகாரில் உள்ள காக்ராவின் கிழக்குக் கரை வரை அவர்களது பிரதேசம் விரிவடைந்தது. நசரத் சா வங்காளத்தை சுதந்திர நாடாக நிலைநிறுத்தினார்.
# நசிருதின் நசரத் சா

## இதனையும் காண்க

- இந்திய வரலாறு
- வங்காள வரலாறு
# வெண்முதுகு மரங்கொத்தி

பன்னிரண்டு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. ஆண்களின் ஓசை மிகவும் சத்தமாக இருக்கும். இதன் அழைப்புகளில் மென்மையான *கியூக்* மற்றும் நீண்ட *க்வீக்* ஆகியவை அடங்கும்.
# வெண்முதுகு மரங்கொத்தி

## பரவல்

பரிந்துரைக்கப்பட்ட சிற்றினமான *டெ. லி. லிகோடோசு* மத்திய மற்றும் வடக்கு ஐரோப்பாவில் காணப்படுகிறது. துணையினம் *டெ. லி. லில்போர்டி* பால்கன் குடா மற்றும் துருக்கியில் காணப்படுகிறது. மேலும் பத்து துணையினங்கள் கொரியா மற்றும் ஜப்பான் வரை காணப்படுகின்றன. இது ஒரு அரிதான பறவை. நோர்டிக் நாடுகளில் இதன் எண்ணிக்கை குறைந்துள்ளது. சுவீடனில், இதன் மக்கள்தொகை வீழ்ச்சியால் சுவீடன் அரசாங்கம் தேசிய பல்லுயிர் செயல் திட்டத்தில் உயிரினங்களுக்கான பாதுகாப்பை இயற்றியது.
# வெண்முதுகு மரங்கொத்தி

## சூழலியல்

இனப்பெருக்க காலத்தில், இது 7 செ.மீ. அகலத்தில் 30 செ.மீ. ஆழத்தில் குழி ஒன்றினை அழுகும் மரத்தின் தண்டில் தோண்டும். இதில் மூன்று முதல் ஐந்து வெண்ணிற முட்டைகளை இடுகிறது. இம்முட்டைகள் 10-11 நாட்களுக்கு அடைகாக்கப்படுகிறது. இவை மரத்தில் துளையிடும் வண்டுகள் மற்றும் அவற்றின் இளம் உயிரிகள் மற்றும் பிற பூச்சிகள், கொட்டைகள், விதைகள் மற்றும் பெர்ரிகளை உண்ணுகிறது.
# வெண்முதுகு மரங்கொத்தி

## சூழலியல்

### ஆயுட்காலம்

இயற்வாழிடமான காடுகளில் வெண்முதுகு மரங்கொத்தி (*டென்ட்ரோகோபோசு லிகோடோசு*) மூன்று முதல் நான்கு ஆண்டுகள் வரை உயிர்வாழ முடியும்; அதே சமயம் கொல்லைப்படுத்தப்பட்ட நிலையில் இவை ஏறக்குறைய பதினொரு ஆண்டுகள் உயிர்வாழும்.
# கதிரவமறைப்பு, ஏப்ரல் 18, 1931

பகுதி கதிரவமறைப்பு (partial solar eclipse) 1931 ஏப்ரல் 18, அன்று ஏற்பட்டது. புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு ஏற்படுகிறது.
# கதிரவமறைப்பு, ஏப்ரல் 18, 1931

## தொடர்புடைய கதிரவமறைப்புகள்

### கதிரவமறைப்புகள் 1928-1931

இந்தக் கதிரவமறைப்பு அரையாண்டுத் தொடரின் உறுப்பாகும். அரையாண்டுத் தொடரின் கதிரவமறைப்பு தோராயமாக 177 நாட்கள் 4 மணிக்கு ஒருமுறை நிலாவின் மாற்றுக் கணுக்களில் மீள நிகழும்.  
| இறங்குமுகக் கணு |  |  |  |  |
| --- | --- | --- | --- | --- |
| 117 | மே 19, 1928  
முழு (மையமற்றது) | 122 | நவம்பர் 12, 1928  
பகுதி |  |
| 127 | மே 9, 1929  
முழு | 132 | நவம்பர் 1, 1929  
வலய |  |
| 137 | ஏப்பிரல் 28, 1930  
கலப்பின | 142 | அக்தோபர் 21, 1930  
முழு |  |
| 147 | ஏப்பிரல் 18, 1931  
பகுதி | 152 | அக்தோபர் 11, 1931  
பகுதி | } |
# சிந்து மரங்கொத்தி

**சிந்து மரங்கொத்தி** (*Sind woodpecker*)(*டெண்டிரோகோபசு அசிமிலிசு*) என்பது பிசிடே குடும்பத்தில் உள்ள ஒரு பறவை சிற்றினமாகும். இது பாக்கித்தானின் சிந்து மாகாணம், இந்தியா மற்றும் தெற்கு ஈரானின் தாயகம்.
# சிந்து மரங்கொத்தி

## விளக்கம்

சிந்து மரங்கொத்திகள் தோற்றத்தில் சிரியாவின் மரங்கொத்தியைப் போலவே இருக்கும். முந்தியது சிறியதாக இருக்கும். மெல்லிய மீசை மற்றும் அதிகமான வெண் இறகுகள் முதுகில் காணப்படும். இதன் அலகு சிறியதாக உள்ளது. சிந்து மரங்கொத்திகள் அதன் கருப்பு இறகுகளில் வெள்ளை தோள்பட்டை புள்ளி மற்றும் பட்டைகளைக் கொண்டுள்ளன. இதன் வாழிடப் பகுதியில் காணப்படும் ஒரே கருப்பு மற்றும் வெள்ளை மரங்கொத்தி இதுவாகும்.
# சிந்து மரங்கொத்தி

## பரவல் மற்றும் உணவுமுறை

சிந்து மரங்கொத்தி பாக்கித்தான், இந்தியா மற்றும் தெற்கு ஈரானில் உள்ள சிந்து மாகாணத்தில் வசிக்கும் பறவையாகும். இவை மிதமான காடுகளை நம்பியிருக்கின்றன. கடல் மட்டத்திலிருந்து சுமார் 2,200 மீட்டர் உயரம் வரை இவை காணப்படும். இவை கிராமப்புற தோட்டங்கள் மற்றும் பயிரிடப்படும் இடங்களிலும் காணப்படுகின்றன. இயற்கையாகவே இவை வெப்பமண்டல மற்றும் மிதவெப்ப மண்டல வறண்ட காடுகள், ஆற்றங்கரை காடுகள், முட்கள் நிறைந்த புதர் நிலங்கள், வறண்ட புதர் நிலங்கள் மற்றும் நன்னீர் நீரூற்றுகள் மற்றும் சோலைகள் போன்ற ஈரநிலங்களில் காணப்படுகின்றன.  
இவை புலம்பெயரும் பறவைகள் அல்ல, பெரும்பாலான பறவைகள் உள்நாட்டில் இனப்பெருக்கம் செய்த பிறகு பிற இடங்களில் வசிக்கும்.  
சிந்து மரங்கொத்தியின் உணவாகப் பெரும்பாலும் பூச்சிகள், வண்டுகள், இளம் உயிரிகள், சிலந்திகள் மற்றும் எறும்புகள் ஆகியவற்றை உண்ணும்.
# சிந்து மரங்கொத்தி

## இனப்பெருக்கம்

இதன் இனப்பெருக்க காலம் மார்ச் மற்றும் ஏப்ரல் மாதங்கள் ஆகும். இந்த சிற்றினங்கள் ஒரு மணதாரத்தினை கொண்டவை. மேலும் பெற்றோர் இருவரும் குஞ்சுகளை வளர்க்கின்றன. இனப்பெருக்க இணையால் தோண்டப்பட்ட மர துளைகளில் கூடமைக்கும். இவை சுமார் 3 முதல் 5 முட்டைகளை இடுகின்றன. இரண்டு பெற்றோர்களும் முட்டைகளை அடைகாக்கும். சுமார் 12 நாட்கள் அடைகாத்த பின்னர் குஞ்சுகள் பொரிக்க ஆரம்பிக்கும். குஞ்சு பொரித்து 20 நாட்களுக்குப் பிறகு புதிய இடத்திற்குக் கலைந்து செல்கின்றன.
# சிந்து மரங்கொத்தி

## நிலை

சிந்து மரங்கொத்தியின் உலகளாவிய மக்கள் தொகை குறித்து மதிப்பீடு எதுவும் செய்யப்படவில்லை. இந்த சிற்றினத்தின் பொதுவான எண்ணிக்கை நிலையானது. இதன் வரம்பின் பெரும்பகுதியில், சிந்து மரங்கொத்தி உள்ளூரில் பொதுவானதாகக் கணக்கிடப்படுகிறது. இதன் ஆயுட் காலம் சுமார் 5.2 ஆண்டுகள் ஆகும். இதன் வாழிடப் பரப்பு சுமார் 1,490,000 சதுர கி.மீ. காடழிப்பு இந்த சிற்றினத்தின் முக்கிய அச்சுறுத்தலாக உள்ளது.
# கருந்தொண்டைக் கதிர்க்குருவி

**கருந்தொண்டைக் கதிர்க்குருவி** (*Black-throated prinia*)(*பிரினியா அட்ரோகுலரிசு*) என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது கிழக்கு இமயமலை மற்றும் தென்மேற்கு சீனாவில் காணப்படுகிறது.
# கருந்தொண்டைக் கதிர்க்குருவி

## விளக்கம்

மலைப்பாங்கான மற்றும் மலைப்பகுதிகளின் மிக நீண்ட வால் கதிர்க்குருவி இதுவாகும். குளிர்காலத்தில் இது மலையடிவாரத்தில் வாழ்ய்ன், பழுப்பு நிற மேற்பகுதியுடன், இறக்கையானது சற்று துரு நிறத்திலும் வெளிறிய வயிற்றுடனும் காணப்படும். திறந்தவெளிகள், காடுகள் மற்றும் வயல் ஓரங்களில் இவை வாழ்கின்றன. கருப்பு-தொண்டையானது கோடுகள் இல்லாத மேல் பகுதிகளையும் வெள்ளை புருவத்தையும் கொண்டுள்ளது.
# ஆம்ஸ்டல்

**ஆம்ஸ்டல்** (*Amstel*, ) நெதர்லாந்து நாட்டின் வட ஆலந்து மாகாணத்தில் உள்ள ஒரு ஆறாகும். இது ஆர்கனால் மற்றும் நோர்த்வாட்டின் டிரெக்ட்டில் இருந்து ஆரம்பித்து உய்த்தோர்ன், ஆம்ஸ்டெல்வீன் மற்றும் ஓடர்கெர்க் ஆன் டி ஆம்ஸ்டெல் ஆகியவற்றைக் கடந்து ஆம்ஸ்டர்டாமில் உள்ள ஐஜே வளைகுடாவில் வந்து கலக்கிறது. இதன் மூலம் இந்த நதி ஆம்ஸ்டெல் எனும் பெயரில் அழைக்கப்படுகிறது. இந்த நதியில் ஆண்டுதோறும் சுதந்திர தினக் கொண்டாட்டம், படகு வலிப்புப் போட்டி, படகு அணிவகுப்பு போன்ற நிகழ்வுகள் நடைபெறும்.
# ஆம்ஸ்டல்

## வரலாறு

ஆம்ஸ்டெல் கிமு 1050 இல் உருவாக்கப்பட்ட ஒரு நன்னீர் ஆறாகும்.
# ஆம்ஸ்டல்

## கலைஞர்களின் படைப்புகள்

ஆம்ஸ்டெல் நதி பல கலைஞர்களால் சித்தரிக்கப்பட்டுள்ளது, அவற்றுள்:
- ஏர்ட் வான் டெர் நீர் (1603–1677)
- ரெம்ப்ராண்ட் (1609–1669)
- வில்லம் விட்சன் (1860–1923)
- ஜார்ஜ் ஹென்ட்ரிக் பிரீட்னர் (1857–1923)
- பியட் மாண்ட்ரியன் (1872–1944)
# சாம்பல் தலைக் கதிர்க்குருவி

**சாம்பல்- தலை கதிர்க்குருவி** (*Grey-crowned prinia*)(***பிரினியா சினிரோகாபிலா***) என்பது சிசுடிகோலிடே குடும்பத்தில் உள்ள ஒரு பறவை சிற்றினம் ஆகும். இது பூட்டான், வட இந்தியா மற்றும் நேபாளத்தில் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல ஈரமான புதர் நிலம், மிதவெப்பமண்டல அல்லது வெப்பமண்டல உலர் தாழ் நிலப் புல்வெளி, மிதவெப்பமண்டல அல்லது வெப்பமண்டல பருவகால ஈரமான அல்லது வெள்ளம் நிறைந்த தாழ் நிலப் புல்வெளி மற்றும் விளை நிலங்கள் ஆகும். இது வாழிட இழப்பால் அச்சுறுத்தப்படுகிறது.  
சாம்பல் தலை கதிர்க்குருவி 11 செ.மீ நீளமும் 6 முதல் 8·5 கிராம் எடை வரை வளரக்கூடியது. சிறிய மற்றும் மெலிதான அலகுகளைக் கொண்ட சிறிய, நேர்த்தியான விகிதாச்சார மற்றும் ஒப்பீட்டளவில் குறுகிய வால் கொண்டது இந்த கதிர்க்குருவி.
# செஞ்சிறகு கதிர்க்குருவி

**செஞ்சிறகு கதிர்க்குருவி** (*Red-winged prinia*) அல்லது **செஞ்சிறகு சிலம்பன்** (***பிரினியா எரித்ரோப்டெரா***) என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு ***கெலியோலாசு*** என்ற ஒற்றை வகை உயிரலகு பேரினத்தின் கீழ் வகைப்படுத்தப்பட்டது. இது பெனின், புர்க்கினா பாசோ, கமரூன், மத்திய ஆப்பிரிக்க குடியரசு, சாட், காங்கோ மக்களாட்சிக் குடியரசு, கோட்டிவார், எத்தியோப்பியா, காம்பியா, கானா, கினி, கினி பிசாவு, கென்யா, லைபீரியா, மலாவி, மாலி, நைஜர், மொசாம்பிக், நைஜீரியா, செனிகல், சியேரா லியோனி, சூடான், தன்சானியா, டோகோ, உகாண்டா, சாம்பியா மற்றும் சிம்பாப்வே ஆகிய நாடுகளின் இயற்கை வாழ்விடம் உலர் சவன்னாவாகும். எரித்ரோப்டெரா என்பது பண்டைய கிரேக்க *எருத்ரோஸ்* என்பதிலிருந்து "சிவப்பு" மற்றும் *-pteros*, "-சிறகுகள்" ஆகிய சொற்களிலிருந்து தோன்றியதாகும்.  
இச்சிற்றினத்தின் கீழ் நான்கு துணையினங்கள் உள்ளன:  
- *பி. எ. எரித்ரோப்டெரா* (ஜார்டின், 1849) - செனகல் முதல் வடக்கு கேமரூன் வரை
- *பி. எ. ஜோடோப்டெரா* (யூகுலின், 1864) – மத்திய கேமரூன் முதல் தெற்கு சூடான் மற்றும் வடமேற்கு உகாண்டா வரை
- *பி. எ. மேஜர்* (ப்ளண்டல் & லோவாட், 1899) - எத்தியோப்பியா
- *பி. எ. ரோடோப்டெரா* (செல்லி, 1880) - கென்யா முதல் கிழக்கு ஜிம்பாப்வே மற்றும் மொசாம்பிக்  
பெரும்பாலான வகைப்பாட்டியல் வல்லுநர்கள் இந்த சிற்றினத்தை *பிரினியா* பேரினத்தில் வைக்கின்றனர். 2013ல் வெளியிடப்பட்ட சிசுடிகோலிடேயின் மூலக்கூறு தொகுதி வரலாற்று ஆய்வின் மூலம் இந்த மாற்றுப் பேரினத்திற்கான ஆதரவு வழங்கப்படுகிறது. இது செஞ்சிறகு சிலம்பன்களுடன் நெருங்கிய தொடர்புடையது என்பதும் கண்டறியப்பட்டது.
# பரசு (பறவை)

***பரசு*** (*Parus*) என்பது பட்டாணிக் குருவி குடும்பத்தில் உள்ள பழைய உலகப் பறவைகளின் பேரினமாகும். இது முன்னர் பரிடே குடும்பத்தில் உள்ள 50 சிற்றினங்களில் பெரும்பாலானவற்றைக் கொண்ட ஒரு பெரிய பேரினமாக இருந்தது. 2013-ல் விரிவான மூலக்கூறு தொகுதி வரலாற்றுப் பகுப்பாய்வு வெளியிடப்பட்டதைத் தொடர்ந்து இந்தப் பேரினம் பல புதுப்பிக்கப்பட்ட பேரினங்களாகப் பிரிக்கப்பட்டது. *பரசு* என்ற பேரினப் பெயர், "டைட்" என்பதற்கான இலத்தீன் வார்த்தையாகும்.
# பரசு (பறவை)

## வகைப்பாட்டியல்

*பரசு* பேரினமானது 1758ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் என்பவரால் *சிஸ்டமா நேச்சுரேயின்* பத்தாவது பதிப்பில் அறிமுகப்படுத்தப்பட்டது. பரசு என்பது இலத்தின் சொல்லான "டைட்" என்பதிலிருந்து பெறப்பட்டது. லின்னேயஸ் பேரினத்தில் சேர்க்கப்பட்ட 12 சிற்றினங்களில், 1840-ல் ஜார்ஜ் ராபர்ட் கிரே என்பவரால் இந்த மாதிரி இனங்கள் சாம்பற் சிட்டு (*பரசு மேஜர்*) என நியமிக்கப்பட்டன.
# பரசு (பறவை)

## வகைப்பாட்டியல்

### சிற்றினங்கள்

இந்தப் பேரினமானது இப்போது பின்வரும் சிற்றினங்களைக் கொண்டுள்ளது:
| *பரசு மேஜர்* | சாம்பற் சிட்டு | ஐரோப்பா |
| --- | --- | --- |
| *பரசு மைனர்* | சப்பானியப் பட்டாணிக் குருவி | குரில் தீவுகள் உட்பட அமுர் நதிக்கு அப்பால் சப்பான் மற்றும் உருசியா தூர கிழக்கு |
| *பரசு சினேரசு* | சிநேரியசு சிட்டு | தெற்காசியா முழுவதும் மேற்கு ஆசியா மற்றும் தென்கிழக்கு ஆசியா. |
| *பரசு மான்டிகோலசு* | பச்சை முதுகு சிட்டு | வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தைவான் மற்றும் வியட்நாம். |
# பரசு (பறவை)

## புதைபடிவ பதிவு

- *பரசு ரோபசுடசு* (பிலியோசீன்-கசர்னோட்டா, அங்கேரி)
- *பரசு பர்வுலசு* (பிலியோசீன்- கசர்னோட்டா, அங்கேரி)
- *பரசு மீடியசு* (பிலியோசீ-பெரெமென்ட், அங்கேரி)
# பச்சை முதுகு பட்டாணிக்குருவி

**பச்சை முதுகு பட்டாணிக்குருவி** (*Green-backed tit*)(*பரசு மோண்டிகோலசு*) என்பது பரிடே குடும்பத்தில் உள்ள ஒரு பறவை சிற்றினமாகும்.  
இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தைவான் மற்றும் வியட்நாம் ஆகிய நாடுகளில் காணப்படுகிறது .  
இதன் இயற்கை வாழிடங்கள் போரியல் காடுகள், மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும் .
# மன்சா ராம்

**மன்சா ராம்** (30 மே 1940 - 14 சனவரி 2023) ஓர் இந்திய அரசியல்வாதி மற்றும் இந்திய தேசிய காங்கிரசின் உறுப்பினர் ஆவார். இவர் மண்டி மாவட்டத்தில் உள்ள கர்சோக் தொகுதியில் இருந்து இமாச்சல பிரதேச சட்டமன்ற உறுப்பினராகத் தேர்ந்தெடுக்கப்பட்டவர் ஆவார்.
# மன்சா ராம்

## இறப்பு

ராம் சிறுநீரக செயலிழப்பால் 2023 ஜனவரி 14 அன்று இறந்தார்.
# சுமன் ராவத்து

**சுமன் ராவத்து** (Suman Rawat) இந்தியாவைச் சேர்ந்த ஒரு தடகள வீராங்கனையாவார். 1961 ஆம் ஆண்டு மார்ச்சு மாதம் 6 ஆம் தேதியன்று இவர் பிறந்தார். 3000 மீட்டர் ஓட்டப் பந்தயப் போட்டியில் பங்கேற்று 1986 ஆம் ஆண்டு நடைபெற்ற ஆசிய விளையாட்டுப் போட்டிகளில் வெண்கலப் பதக்கம் வென்றார். 1987 ஆம் ஆண்டு நடைபெற்ற தெற்காசிய விளையாட்டுப் போட்டிகளில் 1500 மீ மற்றும் 3000 மீ போட்டிகளில் பங்கேற்று தங்கம் வென்றார். இவரது சாதனைகளுக்காக இந்திய அரசாங்கம் அருச்சுனா விருது வழங்கி சிறப்பித்துள்ளது. சுமன் ராவத்து இந்தியாவின் இமாச்சலப் பிரதேச மாநிலத்தைச் சேர்ந்தவராவார்.
# கோபால் சைனி

**கோபால் சைனி** (*Gopal Saini*) இந்தியாவைச் சேர்ந்த ஒரு தடகள வீரராவார். 1954 ஆம் ஆண்டு ஏப்ரல் மாதம் 18 ஆம் தேதியன்று இவர் பிறந்தார். ஒரு முன்னாள் இந்திய நடுத்தர தூர ஓட்டப்பந்தய வீரர் ஆவார். 3000 மீட்டர் பலதடை ஓட்டம் விளையாட்டில் 37 ஆண்டுகளாக இவருடைய தேசிய சாதனை முறியடிக்கப்படாமல் இருந்தது. 1981 ஆம் ஆண்டு சூன் மாதம் 5 ஆம் தேதியன்று சப்பான் நாட்டின் டோக்கியோவில் நடந்த 3000மீ பலதடை ஓட்டப் போட்டியில் 8:30.88 என்ற நேரக் கணக்கில் சைனி சாதனை படைத்தார். இச்சாதனையை அவினாசு சேபிள் 2018 ஆம் ஆண்டு புவனேசுவரில் நடந்த தேசிய திறந்த நிலை வெற்றியாளர் போட்டியில் 8:29.80 வினாடிகளில் கடந்து முறியடித்தார். பர்மிங்காமில் 2022 ஆம் ஆண்டு நடைபெற்ற பொதுநலவாய விளையாட்டுப் போட்டியில் ஆகத்து மாதத்தில் 8:11.20 என்ற புதிய தேசிய சாதனையை சேபிள் படைத்தார். 1980 ஆம் ஆண்டு சோவியத் யூனியனில் ஆண்களுக்கான 5000 மீட்டர் ஓட்டப்பந்தயத்தில் 22 ஆவது ஒலிம்பிக் போட்டிகளில் சைனி இந்தியாவை பிரதிநிதித்துவப்படுத்தினார்.  
கோபால் சைனி இந்தியாவின் இராசத்தான் மாநிலத்தைச் சேர்ந்தவர். இவரது சாதனைகளுக்காக 1981 ஆம் ஆண்டில் இந்திய அரசாங்கம் இவருக்கு அருச்சுனா விருது வழங்கி சிறப்பித்தது. கால்களின் வலிமைக்காக நிலப்பரப்பில் பயிற்சி செய்தார். தற்போது பாரத மாநில வங்கியில் பணிபுரிகிறார். செய்ப்பூரில் ஒரு உணவகத்தையும் வைத்திருக்கிறார்.
# கதிரவமறைப்பு, ஏப்ரல் 18, 1977

வலய கதிரவமறைப்பு (annular solar eclipse)1977, ஏப்ரல் 18 திங்கட்கிழமை அன்று வட்டணையின் நிலாவின் இறங்கு முனையில் ஏற்பட்டது. புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது. இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட சிறியதாக இருக்கும் போது ஒரு வலய கதிரவமறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. இந்நிலையில், சூரியன் வலயம் போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி கதிரவமறைப்பாக ஒரு வலயக் கதிரவமறைப்பு தோன்றுகிறது. இது தென்மேற்கு ஆபிரிக்கா (இன்றைய நமீபியா ), அங்கோலா, சாம்பியா, தென்கிழக்கு ஜைர் (இன்றைய காங்கோ ஜனநாயகக் குடியரசு ), வடக்கு மலாவி, தான்சானியா, சீசெல்சு மற்றும் முழு பிரித்தானிய இந்தியப் பெருங்கடல் பகுதியிலும் ஆண்டுதோறும் காணப்படும்.
# கதிரவமறைப்பு, ஏப்ரல் 18, 1977

## தொடர்புடைய கதிரவமறைப்புகள்

### 1977 இல் கதிரவமறைப்புகள்

- ஏப்ரல் 4, 1977 திங்கள் அன்று ஒரு பகுதி நிலாமறைப்பு .
- 18 ஏப்ரல் 1977 திங்கள் அன்று ஒரு வலய கதிரவமறைப்பு .
- செப்டம்பர் 27, 1977 செவ்வாய் அன்று ஒரு புறநிழல் நிலாமறைப்பு.
- அக்டோபர் 12, 1977 புதன்கிழமை அன்று ஒரு முழு கதிரவமறைப்பு . .
# கதிரவமறைப்பு, ஏப்ரல் 18, 1977

## தொடர்புடைய கதிரவமறைப்புகள்

### 1975-1978 கதிரவமறைப்புகள்

ஆறுமாத இடைவெளிகளில் 8 கதிரவமறைப்புகள்1975 மே 11 முதல் 1978 அக்தோபர் 2 வரை நிகழ்கிண்றன.
| ஏறுமுகக் கணு |  |  |  |  |  |  |
| --- | --- | --- | --- | --- | --- | --- |
| 118 | 1975 மே 11  
பகுதி | 1.06472 | 123 | 1975 நவம்பர் 3  
பகுதி | −1.02475 |  |
| 128 | 1976 ஏப்பிரல் 29  
வலய | 0.33783 | 133 | 1976 அக்தோபர் 23  
Total | −0.32699 |  |
| 138 | 1977 ஏப்பிரல் 18  
வலய | −0.39903 | 143 | 1977 அக்தோபர் 12  
Total | 0.38363 |  |
| 148 | 1978 ஏப்பிரல் 7  
பகுதி | −1.10812 | 153 | 1978 அக்தோபர் 2  
Partial | 1.16164 | } |
# கதிரவமறைப்பு, ஏப்ரல் 18, 1977

## தொடர்புடைய கதிரவமறைப்புகள்

### சாரோசு 138

இது சரோஸ் சுழற்சியின் ஒரு பகுதியாகும் 138, ஒவ்வொரு 18 ஆண்டுகள், 11 நாட்களுக்கும், 70 நிகழ்வுகளைக் கொண்டுள்ளது. ஜூன் 6, 1472 அன்று பகுதி சூரிய கிரகணத்துடன் தொடர் தொடங்கியது. இது ஆகஸ்ட் 31, 1598 முதல் பிப்ரவரி 18, 2482 வரையிலான வருடாந்திர கிரகணங்களைக் கொண்டுள்ளது, மார்ச் 1, 2500 இல் கலப்பின கிரகணம் ஏற்படுகிறது. இது மார்ச் 12, 2518 முதல் ஏப்ரல் 3, 2554 வரை முழு கிரகணங்களைக் கொண்டுள்ளது. ஜூலை 11, 2716 அன்று ஒரு பகுதி கிரகணமாக உறுப்பினர் 70 இல் தொடர் முடிவடைகிறது. ஏப்ரல் 3, 2554 அன்று மொத்தத்தின் மிக நீண்ட கால அளவு 56 வினாடிகள் மட்டுமே.
| 25 | 26 | 27 |
| --- | --- | --- |
| </img>  
மார்ச் 6, 1905 | </img>  
மார்ச் 17, 1923 | </img>  
மார்ச் 27, 1941 |
| </img>  
ஏப்ரல் 8, 1959 | </img>  
ஏப்ரல் 18, 1977 | </img>  
ஏப்ரல் 29, 1995 |
| </img>  
மே 10, 2013 | </img>  
மே 21, 2031 | </img>  
மே 31, 2049 |
| </img>  
ஜூன் 11, 2067 | </img>  
ஜூன் 22, 2085 | } |
# கதிரவமறைப்பு, ஏப்ரல் 18, 1977

## தொடர்புடைய கதிரவமறைப்புகள்

### இனெக்சு தொடர்

இந்தக் கதிரவமறைப்பு நெடிய அலைவுநேர இனெக்சு சுழற்சியின் பகுதியாகும். இது மாற்றுக் கணுக்களில் ஒவ்வொரு 358 நிலாமாதங்களிலும் (≈ 10,571.95 நாட்களில் அல்லது 29 ஆண்டுகளுக்கு 20 நாட்கள் குறைவான காலத்தில்) நிகழும். இவற்றின் தோற்றமும் நெட்டாங்கும் நிலாமாதத்தோடு (புவியண்மை அலைவுநேரத்தோடு)ஒத்தியங்காமையால் ஒழுங்கற்றவையாக அமைகின்றன. மூன்றுசுழற்சிகளின் தொகுப்புநேரம் 87 ஆண்டுகளுக்கு 2 மாதங்கள் குறைவான காலமாக(≈ 1,151.02 நிலா மாதங்களாக), அமைவதால், கதிரவமறைப்புகள் ஒத்திருக்கின்றன.
| </img>  
மே 29, 1919  
(சாரோசு 136) | </img>  
மே 9, 1948  
(சாரோசு 137) | </img>  
ஏப்ரல் 18, 1977  
(சாரோசு 138) |
| --- | --- | --- |
| </img>  
மார்ச் 29, 2006  
(சாரோசு 139) | </img>  
மார்ச் 9, 2035  
(சாரோசு 140) | </img>  
பிப்ரவரி 17, 2064  
(சாரோசு 141) |
| </img>  
ஜனவரி 27, 2093  
(சாரோசு 142) | } |  |
# கதிரவமறைப்பு, ஏப்ரல் 18, 1977

## தொடர்புடைய கதிரவமறைப்புகள்

### மெட்டானிகத் தொடர் 2000, பிப்ரவரி 5

மெட்டானிகத் தொடரில் கதிரவமறைப்புகள் ஒவ்வொரு 19 ஆண்டுகளில் (6939.69 நாட்களில்),மீள நிகழ்கிறது. 5 சுழற்சி கதிரவமறைப்புகள் ஒத்த நாட்காட்டி நாளுக்கு நெருக்கமாக நிகழ்கின்றன. மேலும், இதன் எண்மத் துணைத்தொடர்கள் தொகுப்புநேரத்தில் ஐந்தில் ஒரு பங்காக அல்லது ஒவ்வொரு 3.8 ஆண்டுகளில் (1387.94 நாட்களில்) மீள நிகழ்கிறது. இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகின்றன.
| செபுதம்பர் 11-12 | சூன் 30-சூலை 1 | ஏப்பிரல் 17-19 | பிப்ரவரி | நவம்பர் 22-23 |
| --- | --- | --- | --- | --- |
| செபுதம்பர் 12, 1931 | சூன் 30, 1935 | ஏப்பிரல்19, 1939 | பிப்ரவரி 4, 1943 | நவம்பர் 23, 1946 |
| செபுதம்பர் 12, 1950 | சூன் 30, 1954 | ஏப்பிரல் 19, 1958 | பிப்ரவரி 5, 1962 | நவம்பர் 23, 1965 |
| செபுதம்பர் 11, 1969 | சூன் 30, 1973 | ஏப்பிரல் 18, 1977 | பிப்ரவரி 4, 1981 | நவம்பர் 22, 1984 |
| செபுதம்பர் 11, 1988 | சூன் 30, 1992 | ஏப்பிரல் 17, 1996 | பிப்ரவரி 5, 2000 | நவம்பர் 23, 2003 |
| செபுதம்பர் 11, 2007 | சூலை 1, 2011 | } |  |  |
# விக்கிப்பீடியா:முதற்பக்கக் கட்டுரைகள்/திசம்பர் 10, 2023

<div id="mp-tfa-img">  
</div>
**உரோமைப் பேரரசு** என்பது பண்டைய உரோமின் குடியரசு காலத்துக்குப் பிந்தைய காலம் ஆகும். ஓர் அரசியல் அமைப்பாக ஐரோப்பா, வடக்கு ஆப்பிரிக்கா, மற்றும் மேற்கு ஆசியாவின் நடு நிலக் கடலைச் சுற்றி இருந்த பகுதிகளில் பரந்த நிலப்பரப்பை இது உள்ளடக்கியிருந்தது. இதைப் பேரரசர்கள் ஆண்டனர். முதலாவது உரோமைப் பேரரசராகச் சீசர் அகத்தசின் பொறுப்பேற்பு முதல், 3ஆம் நூற்றாண்டின் இராணுவ, அரசற்ற நிலை வரை இது உரோமை இத்தாலியை இதன் மாகாணங்களின் முதன்மைப் பகுதியாகக் கொண்டிருந்தது. உரோம் நகரம் இதன் ஒரே தலைநகராக இருந்தது. இப்பேரரசானது பிறகு பல பேரரசர்களால் ஆளப்பட்டது. **மேலும்...**
---
<div id="mp-tfa-img">  
</div>
**மெலோஸ் முற்றுகை** என்பது ஏதென்சுக்கும் எசுபார்த்தாவிற்கும் இடையே நடந்த போரான பெலோபொன்னேசியப் போரின் போது கிமு 416 இல் நடந்த ஒரு முற்றுகைப் போராகும். மெலோஸ் என்பது ஏஜியன் கடலில் உள்ள ஒரு தீவு ஆகும். இது கிரேக்கத்தின் பிரதான நிலப்பகுதிக்கு கிழக்கே சுமார் தொலைவில் உள்ளது. மெலியன்கள் எசுபார்த்தாவுடன் மூதாதையர் உறவுகளைக் கொண்டிருந்தாலும், அவர்கள் போரில் நடுநிலை வகித்தனர். கி.மு 416 கோடையில் ஏதென்சு மெலோஸ் மீது படையெடுத்தது. மெலியன்கள் சரணடைந்து ஏதென்சுக்கு கப்பம் செலுத்த வேண்டும் அல்லது அழிவை எதிர்கொள்ள நேரிடும் என்று எச்சரித்தது. அதற்கு மெலியர்கள் மறுத்துவிட்டனர், எனவே ஏதெனியர்கள் அந்த நகரத்தை முற்றுகையிட்டனர். **மேலும்...**
# கதிரவமறைப்பு, ஏப்ரல் 19, 1939

**வலயக்** கதிரவமறைப்பு (annular solar eclipse) ஏப்ரல் 19, 1939 புதன்கிழமை அன்று ஏற்பட்டது. புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால், புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட சிறியதாக இருக்கும் போது ஒரு வலயக் கதிரவமறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. இந்நிலையில் சூரியன் வலயம் போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி கதிரவமறைப்<nowiki/>பாக ஒரு வலய கிரகணம் தோன்றுகிறது.  
இந்த வலயக் கதிரவமறைப்பு வட முனையின் மீது வலயத் தடத்தைக் கடந்து சென்றது குறிப்பிடத்தக்கது. அலாசுக்கா, கனடா, பிரான்சு சோசப்லாந்து, உழ்சாகோவ் தீவு, சோவியத் ஒன்றியத்தில் உள்ள வைசுத் தீவு (இன்றைய உருசியா ) ஆகியவற்றின் ஒரு பகுதியும் தடத்தில் மூடப்பட்ட நிலம் அடங்கும். இது சூரியச் சாரோசு 118 இன் 57 இல் 56 ஆம் எண் கதிரவமறைப்பு ஆகும், இதுவே கடைசி மையக் கதிரவமறைப்பும் 1957 இல் கடைசியாக ஏற்பட்ட புறநிழல் குடைக் கதிரவமறைப்பும் ஆகும். .
# கதிரவமறைப்பு, ஏப்ரல் 19, 1939

## தொடர்புடைய ஒளிமறைப்புகள்

### கதிரவமறைப்புகள் 1939–1942

இந்தக் கதிரவமறைப்பு ஓர் அரையாண்டுத் தொடரின் பகுதியாகும். ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்
| Ascending node |  |  |  |
| --- | --- | --- | --- |
| 118 | ஏப்பிரல் 19, 1939  
வலய | 123 | அக்தோபர் 12, 1939  
முழு |
| 128 | ஏப்பிரல் 7, 1940  
Annular | 133 | அக்தோபர் 1, 1940  
Total |
| 138 | மார்ச்சு 27, 1941  
Annular | 143 | செபுதம்பர் 21, 1941  
Total |
| 148 | மார்ச்சு 16, 1942  
பகுதி | 153 | செபுதம்பர் 10, 1942  
பகுதி |
# கதிரவமறைப்பு, ஏப்ரல் 19, 1939

## தொடர்புடைய ஒளிமறைப்புகள்

### சாரோசு 118

இது சரோஸ் சுழற்சியின் ஒரு பகுதியாகும் 118, ஒவ்வொரு 18 ஆண்டுகள், 11 நாட்களுக்கும், 72 நிகழ்வுகளைக் கொண்டுள்ளது. கிபி 803 மே 24 அன்று பகுதி சூரிய கிரகணத்துடன் இந்தத் தொடர் தொடங்கியது. இது ஆகஸ்ட் 19, 947 கி.பி முதல் அக்டோபர் 25, 1650 வரையிலான முழு கிரகணங்களையும், நவம்பர் 4, 1668 மற்றும் நவம்பர் 15, 1686 இல் கலப்பு கிரகணங்களையும், நவம்பர் 27, 1704 முதல் ஏப்ரல் 30, 1957 வரையிலான வருடாந்திர கிரகணங்களையும் கொண்டுள்ளது. ஜூலை 15, 2083 அன்று ஒரு பகுதி கிரகணமாக உறுப்பினர் 72 இல் தொடர் முடிவடைகிறது. மே 16, 1398 அன்று மொத்தம் 6 நிமிடங்கள் 59 வினாடிகள் ஆகும்.
| 62 | 63 | 64 |
| --- | --- | --- |
| </img>  
மார்ச் 29, 1903 | </img>  
ஏப்ரல் 8, 1921 | </img>  
ஏப்ரல் 19, 1939 |
| </img>  
ஏப்ரல் 30, 1957 | </img>  
மே 11, 1975 | </img>  
மே 21, 1993 |
| </img>  
ஜூன் 1, 2011 | </img>  
ஜூன் 12, 2029 | </img>  
ஜூன் 23, 2047 |
| </img>  
ஜூலை 3, 2065 | </img>  
ஜூலை 15, 2083 | } |
# கதிரவமறைப்பு, ஏப்ரல் 19, 1939

## தொடர்புடைய ஒளிமறைப்புகள்

### மெட்டானிகத் தொடர்

மெட்டானிகத் தொடரில் கதிரவமறைப்புகள் ஒவ்வொரு 19 ஆண்டுகளில் (6939.69 நாட்களில்),மீள நிகழ்கிறது. 5 சுழற்சி கதிரவமறைப்புகள் ஒத்த நாட்காட்டி நாளுக்கு நெருக்கமாக நிகழ்கின்றன. மேலும், இதன் எண்மத் துணைத்தொடர்கள் தொகுப்புநேரத்தில் ஐந்தில் ஒரு பங்காக அல்லது ஒவ்வொரு 3.8 ஆண்டுகளில் (1387.94 நாட்களில்) மீள நிகழ்கிறது. இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகின்றன.
| செப்டம்பர் 11-12 | சூன் 30-சூலை 1 ஏப்பிரல் 17-19 | பிப்ரவரி 4-5 | நவம்பர் 22-23 |  |
| --- | --- | --- | --- | --- |
| செப்டம்பர் 12, 1931 | Jசூன் 30, 1935 | ஏப்பிரல் 19, 1939 | பிப்ரவரி 4, 1943 | நவம்பர் 23, 1946 |
| செபுதம்பர் 12, 1950 | சூன் 30, 1954 | ஏப்பிரல் 19, 1958 | பிப்ரவரி 5, 1962 | நவம்பர் 23, 1965 |
| செபுதம்பர் 11, 1969 | சூன் 30, 1973 | ஏப்பிரல் 18, 1977 | பிப்ரவரி 4, 1981 | நவம்பர் 22, 1984 |
| செபுதம்பர் 11, 1988 | சூன் 30, 1992 | ஏப்பிரல்17, 1996 | பிப்ரவரி 5, 2000 | நவம்பர் 23, 2003 |
| செபுதம்பர் 11, 2007 | சூலை 1, 2011 | } |  |  |
# கியாசுதீன் மக்மூத் சா

**கியாசுதின் மக்முத் சா** (*Ghiyasuddin Mahmud Shah*) வங்காள சுல்தானகத்தை கி.பி.1533 முதல் 1538 வரை ஆட்சி செய்த உசைன் ஷாஹி வம்சத்தின் கடைசி சுல்தான் ஆவார். வம்சம் 1494 இல் இவரது தந்தை அலாவுதீன் உசைன் சா என்பவரால் நிறுவப்பட்டது.
# கியாசுதீன் மக்மூத் சா

## வரலாறு

வங்காளப்பீடியா இவரை ஒரு "பலவீனமான, இன்பத்தை விரும்பும் மற்றும் எளிதில் அணுகக் கூடிய ஆட்சியாளர்" என்று மதிப்பிடுகிறது. இவர் "...தனது ஆட்சியின் போது வங்காளத்தை சூழ்ந்த அரசியல் பிரச்சனைகளுக்கு இராஜதந்திர தொலைநோக்கு அல்லது நடைமுறை அணுகுமுறை எதுவும் கொண்டிருக்கவில்லை". கியாசுதீன் மக்மூத் சா மற்றும் இவரது போர்த்துகீசிய கூட்டாளிகள் 6 ஏப்ரல் 1538 இல் சேர் சா சூரி<nowiki/>யால் தோற்கடிக்கப்பட்டனர். முகலாய பேரரசர் உமாயூனிடம் இவர் செய்த முறையீடுகள் பதிலளிக்கப்படவில்லை. சேர் சா சூரி, கௌடாவை முற்றுகையிட்டபோது ஏற்பட்ட காயங்களால் கியாசுதீன் இறந்தார்.
# கியாசுதீன் மக்மூத் சா

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# நாகார்ஜுன சாகர் சட்டமன்றத் தொகுதி

**நாகார்ஜுன சாகர் சட்டமன்றத் தொகுதி** (*Nagarjuna Sagar Assembly constituency*) இந்தியாவின் தெலங்காணா சட்டமன்றத்தின் ஒரு தொகுதி ஆகும். இது நல்கொண்டா மாவட்டத்தில் உள்ள 12 தொகுதிகளில் ஒன்றாகும். இது நல்கொண்டா மக்களவைத் தொகுதியின் ஒரு பகுதியாகும்.
# நாகார்ஜுன சாகர் சட்டமன்றத் தொகுதி

## மண்டலங்கள்

சமீபத்திய எல்லை நிர்ணயத்திற்குப் பிறகு, நாகார்ஜுனா சாகர் சட்டமன்றத் தொகுதியில் பின்வரும் மண்டலங்கள் உள்ளன: நிடமனூர், குர்ரம்போடு, பெத்தவூரா, அனுமுலா, திரிபுராரம் மற்றும் திருமலகிரி சாகர்.